Stoei nuus van die Rhino stoeiklub ( Setaria) | Suid-Afrikaanse Stoei
Stoei nuus van die Rhino stoeiklub ( Setaria)
Maart 6, 2009 by stoei Soos dit in die Kwevoël gepos is
By admin ⋅ February 2, 2005 ⋅
SETARIA – Rhino Stoei Klub is weer druk aan die gang en op 22 Januarie, het daar alreeds ‘n vriendskaplike byeenkoms plaasgeving by Magol Stoei Klub te Ellisras. Alle afrigters het dan ook op 29 Januarie, ‘n afrigterskurses bygewoon wat aangebied was by die Magol Stoeiklub. Vanaf die Limpopo streek het 18 afrigters die kursus suksesvol afgelê. Rhino stoei Klub spog met ‘n ledetal van 54. Stoei is nie meer ‘n sport net vir seuns nie, meisie neem deesdae ook geesdriftig aan die sportsoort deel. Verpleeg personneel is deurentyd teenwoordig tydens oefeninge en byeenkomste, ingeval daar ‘n besering sou voorkom. Ouers kan gerus hul kinders bring om te kom kyk hoe lekker en interessant die sportsoort is, en dalk sommer vir boetie of sussie inskryf by die klub. Rhino Stoei Klub oefen op Maandae en Woensdae om 18:00 in die Northam Platinum Ltd Rekreasie Klub saal. Ledegeld beloop R50 per maand per gesin. Belangstellendes kan gerus vir Len kontak by (014) 785-0152 of 082 864 8378.
Rhino Stoeiers presteer
By admin ⋅ March 17, 2005 ⋅
SETARIA – Die Rhino Stoeiers het uitsonderlik presteer tydens die Louis Trichard Ope wat plaasgevind het verlede Saterdag, 12 Maart te Potgietersrus. Hulle het sommer met die intrapslag twee pryse verower vir Stoeiklub met die meeste inskrywings (26 inskrywings), waarvoor hulle R500 ontvang. Tienie Smith ontvang ‘n Nokia selfoon vir stoeier met die meeste gees. Uit die 26 inskrywings behaal hul 20 plekke waarvan nege eerste plekke (goud) is, ses tweede plekke (silver) en vyf derde plekke (brons). Die Rhino Stoeiers kan voorwaar trots wees oor hul uitmuntende prestasie. Graag wil die stoeiers ook net vir Thabazimbi busdiens bedank vir die veilige vervoer na en vanaf Potgietersrus.
Stoeiers vaar goed op SA Kampioenskappe
By admin ⋅ October 29, 2007 ⋅
SETARIA- Die Rhino stoeiklub van Northam Platinum myn het twee stoeiers wat mee rekening gehou moet word. Die twee stoeiers, Tienie Smit en Michelle Smit, is albei juniors en het reeds provinsiale kleure verwerf in die sport. Beide van hulle is leerlinge van Laerskool Thabazimbi. Die twee het aan die SA Junior Kampioenskappe, wat vanaf 28 tot 29 September 2007 te Benoni aangebied is, deelgeneem. Die stoeiers moes deur die jaar aan die streek kampioenskappe deelneem om in aanmerking geneem te word vir die SA’s. Stoeiers kan slegs op uitnodiging aan die SA’s deelneem. Hulle het met gemengde welslae terug huis toe gekom. Alhoewel hulle nie gewen het nie, is hulle name op die ranglys van Suid Afrika. Die seisoen staan nou einde se kant toe, maar as daar enige navrae is kan Lisa Smit gekontak word vir verdere inligting by 082 729 8951.
Northam Platinum by stoei toernooi
By admin ⋅ May 14, 2008 ⋅
SETARIA – Die Rhino stoeiklub van Northam Platinum myn het verlede naweek aan die beginners en interklub toernooi wat te Lephalale (Ellisras) aangebied is, deelgeneem.
Die toernooi was ‘n reuse sukses waar daar hard gestoei was vir plek in die Limpopo span. In totaal het die klub nege goue en vier silwer medaljes huis toe gebring. Hoof afrigter Tinus Smit het ook sy provinsiale kleure verdien in afrigting en is nou ‘n provinsiale A afrigter.
Stoei is ‘n uitdagende sport wat krag, stamina en selfvertroue in die kinders bou. Almal is welkom om by hierdie dinamiese stoei familie aan te sluit. Vir enige navrae kontak Lisa Smit 082 729 8951.
Stoeiklub bring 6 medaljes huistoe
By admin ⋅ March 6, 2009 ⋅
PRETORIA – Die Rhino Stoeiklub van Thabazimbi het op Saterdag 28 Februarie 2009 die Tuks Challenge te Pretoria gestoei.
Die stoeiers het almal beïndruk met hulle krag en tegniek en uit 8 inskrywings het die klub ses medaljes huis toe gebring.
Volgens die organiseer, Lisa Smit, lê daar groot dinge vir die klub in 2009 voor.
Vir verdere inligting, kontak Lisa by 082 729 8951.